Esialgne tõlge
Üldkohtu (kolmas koda) 27. aprilli 2016. aasta otsus – Pappalardo jt vs. komisjon
(kohtuasi T‑316/13)
Lepinguväline vastutus – Kalandus – Kalavarude kaitse – Hariliku tuuni varude taastamine – Erakorralised meetmed, millega keelatakse seineritega kala püüdmine – Eraõiguslikele isikutele õigusi andva õigusnormi piisavalt selge rikkumine
1.                     Lepinguväline vastutus – Tingimused – Õigusvastasus – Kahju – Põhjuslik seos – Kumuleeruvad tingimused – Kohtu kohustus analüüsida neid kindlas järjekorras – Puudumine – Neist ühe tingimuse mittetäitmine – Kahju hüvitamise nõude tervikuna rahuldamata jätmine (ELTL artikli 340 teine lõik) (vt punktid 16 ja 17)
2.                     Lepinguväline vastutus – Tingimused – Õigusvastasus – Liidu õiguse piisavalt selge rikkumine – Tingimus, et institutsioon on ilmselgelt ja oluliselt eiranud oma kaalutlusõiguse piire – Atlandi ookeani idaosas hariliku tuuni püügi keelu kehtestamine alates kuupäevast, mis Hispaania seineritele on erinev kui teiste liikmesriikide seineritele – Diskrimineerimise keelu piisavalt selge rikkumise puudumine – Liidu vastutuse mittetekkimine (ELTL artikli 340 teine lõik, nõukogu määruse nr 2371/2002 artikkel 7, komisjoni määrus nr 530/2008) (vt punktid 23 ja 34–40)
3.                     Kohtumenetlus – Seadusjõud – Ulatus – Üldkohtu otsus, milles tuvastatakse liidu akti õigusvastasus väära hinnangu alusel, mis anti selle akti osalise tühisuse tuvastanud Euroopa Kohtu otsusele – Euroopa Kohtu hilisem otsus, milles täpsustatakse Euroopa Kohtu esimese otsuse õiget tõlgendust – Üldkohtu otsuse seadusjõu puudumine (komisjoni määrus nr 530/2008) (vt punktid 25–27, 30 ja 31)
Ese
Kahju hüvitamise hagi, milles palutakse hagejatele hüvitada kahju, mis väidetavalt tekitati komisjoni 12. juuni 2008. aasta määrusega (EÜ) nr 530/2008, millega kehtestatakse erakorralised meetmed Atlandi ookeanis ida pool 45° läänepikkust ja Vahemeres harilikku tuuni püüdvate seinerite suhtes (ELT L 155, lk 9).
Resolutsioon
1.
Jätta hagi rahuldamata.
2.
Mõista kohtukulud välja Salvatore Aniello Pappalardolt, Pescatori La Tonnara Soc. Coop.‑lt, Fedemar Srl‑lt, Testa Giuseppe E C. Snc‑lt, Pescatori San Pietro Apostolo Srl‑lt, Camplone Arnaldo & C. Snc di Camplone Arnaldo EC‑lt ja Valentino Pesca Sas di Camplone Arnaldo & C‑lt.